Hou bekommernis oor jou werk jou wakker? | rooi rose Hou bekommernis oor jou werk jou wakker? | rooi rose
Hou bekommernis oor jou werk jou wakker?
’n Onlangse studie in die Verenigde Koninkryk het bevind die meeste werkers boet meer as nege uur se slaap per week in weens bekommernisse oor hul werk, terwyl ’n kwart een keer per week werksverwante nagmerries het.
Hou bekommernis oor jou werk jou wakker? deur Anet Schoeman. Hooffoto: pixabay
Hier is 10 wenke vir ’n beter nagrus
1 Maak ’n lysie vir perspektief
Maak vroegaand ’n lysie van al die kwessies by die werk wat jou gespanne maak. Die neerskryf van vrese verskaf soms die nodige perspektief.
2 Takel jou angstighede die volgende oggend
Pak die volgende oggend die bul by die horings en probeer om daadwerklik die bron van jou grootste angstighede te takel.
3 Tel ook jou seëninge wanneer jy skape tel
Tel jou seëninge as jy in die bed lê. Dink aan lekker tye en vreugdes om jou brein te laat ontspan.
4 Skep ’n goeie slaapritueel
Let op jou slaaproetine. Skep ’n ritueel waarin jy voor slapenstyd geleidelik begin afskakel. Bad, luister na strelende musiek, lees ’n boek, verdoof die ligte …
5 Gaan slaap en word wakker op dieselfde tyd
Probeer om elke dag op dieselfde tyd te gaan slaap en opstaan. Selfs oor naweke.
6 Vermy skerms voor slaaptyd
Bly weg van skerms soos televisie, selfoon en rekenaar. Die blou lig keer dat jy vaak word.
7 Klim later in die bed
Gaan later bed toe. As jy te vroeg gaan slaap, lê jy en tob oor kwessies wat jou net wakkerder gaan maak.
8 Slaap alleen
Slaap alleen. Dis nie baie romanties nie, maar ’n moontlikheid wanneer jy desperaat is. Ons almal beweeg sowat 50 tot 60 keer per nag en ’n metgesel kan jou steur. Troeteldiere wat by jou op die bed slaap, onderbreek sowat vyftig persent van mense se slaap.
9 Wat jy moet vermy en wat jy moet kry
Stadig met kafeïen en alkohol en kry meer oefening.
10 Knip ’n uiltjie deur die dag
Gedaan ná te min slaap? Verfris jouself deur tussen 13:00 en 15:00 ’n uiltjie van nie langer nie as 20 minute te knip.
11 Sonskyn is goed vir jou
Kry meer sonlig. Probeer om oor middagete in die son te sit, of nog beter, gaan stap ’n entjie in die sonlig sodat jy vars en wakker kan voel.
6 redes hoekom seks jou goed doen
Die knusste kussings: Wat jy moet weet voordat jy weer kussings koop
Die knusste kussings: Wat jy moet weet voordat jy weer...
Is ek regtig allergies vir vlooibyt?
Wat almal moet weet oor sinusallergie, stofmyt, toetse,...